Liggame van ma en baba in dam gevindArgieffoto Die liggame van ŉ vrou en haar babaseuntjie is Sondagoggend in ’n dam buite Allanridge in die Vrystaat aangetref. Kapt. Stephen Thakeng, woordvoerder van die polisie, het aan Maroela Media gesê ŉ verbyganger het omstreeks 07:00 die liggame van die ma en kind in die dam opgemerk waarna die polisie ontbied is. Die liggame van die 29-jarige ma en haar sewe maande oue babaseuntjie is uit die water gehaal. “Ons vermoed in die stadium dat die ma eers verkrag is voordat sy en die baba verdrink is,” het Thakeng verduidelik. Niemand is nog in verband met die voorval in hegtenis geneem nie. Die polisie ondersoek twee aanklagte van moord en een aanklag van verkragting.